O **Airbus Helicopters H160** (anteriormente **X4**) é un helicóptero utilitario mediano desenvolvido por Airbus Helicopters. Lanzouse formalmente o día 3 de marzo de 2015 no Heli-Expo en Orlando, Florida coa intención de substituír os modelos AS365 e EC155 na liña de produtos do fabricante. O 13 de xuño de 2015 realizou o seu primeiro voo e agárdase que as primeiras entregas cheguen no ano 2019.

Desenvolvemento
---------------

O Airbus Helicopters H160 revelouse ao público por vez primeira no ano 2011 e nese momento era coñecido coa designación X4, unha designación que implicaba que era unha continuación do Eurocopter X3, un demostrador tecnolóxico dun helicóptero híbrido de alta velocidade. A principios de 2011 o xefe de Eurocopter Lutz Bertling declarou que o X4 "cambiaría as regras do xogo", contrastando a importancia das innovacións que contaría co desenvolvemento de Airbus nos controis fly-by-wire. As primeiras características referidas incluían as palas do rotor activas *Blue Edge*, unha funcionalidade avazada de asistencia ao piloto, e vibración reducida. Tamén se destacou a súa cabina de mando "radicalmente diferente" e anunciouse que o X4 sería introducido en dúas etapas: un modelo provisional en 2017 con algunhas das características avanzadas ausente, e un modelo máis avanzado en 2020.

O custo do programa de desenvolvemento do X4 foi de 1 000 millóns de euros, incluso despois de que varias tecnoloxías de vangarda, como os sistemas de control avanzados, atenuáranse ou fosen eliminadas por ser demasiado arriscadas ou caras. O 3 de marzo de 2015 o X4 foi desvelado formalmente coa designación H160. Foi comercializado como o sucesor do Eurocopter AS365 Dauphin e compite co AgustaWestland AW139, o Sikorsky S-76 e o Bell 412; Guillaume Faury, director de Airbus Helicopters, referiuse ao H160 como "o asasino do AW139". O H160 iniciou a nova convención de nomenclatura de Airbus Helicopter; comezando o 1 de xaneiro de 2016, os helicópteros do mesmo rango terán a designación 'H', ao igual que fai Airbus cos nomes dos seus avións comerciais.

Fíxose unha énfase no uso de técnicas de produción e apoio de Airbus como as usadas para avións avanzados de á fixa como o A350 de pasaxeiros; en consecuencia, fabricáronse un par de plataformas de proba para probar por separado a dinámica e os sistemas e así acelerar o proceso de deseño. O 29 de maio de 2015 revelouse o primeiro prototipo do H160 na instalacións de Airbus Helicopters en Marignane.

### Probas de voo

O 13 de xuño de 2015 o primeiro prototipo realizou o seu voo de estrea en Marignane. En novembro dese ano a envolvente de voo do prototipo ampliárase progresivamente, chegando a unha altitude máxima de 4 600 metros e a unha velocidade máxima de 324 km/h ata ese momento. O 18 de decembro de 2015 o segundo prototipo, o primeiro H160 equipado con motores Turbomeca Arrano realizou as súas primeiras probas en terra, voando o 27 de xaneiro de 2016 por primeira vez.

En novembro de 2015 anunciouse que a certificación do H160 e a súa entrada en servizo con operadores civís agardábanse para 2018; unha versión militar, designada H160M, agardaba a súa entrada en servizo en 2022. En marzo de 2016 o xefe do programa H160 Bernard Fujarski dixo que se conseguiran case todos os fitos establecidos para 2015, agás polo voo de estrea do segundo prototipo, adiado para xaneiro de 2016, e pola validación da configuración aerodinámica do H160. As probas revelaron a necesidade de recolocar algúns sistemas electrónicos á nariz do helicóptero dende a parte traseira da fuselaxe para axustar o centro de gravidade, mentres que o rotor de cola fenestron superara as expectativas de rendemento.

En 2015 Airbus estimou que había mercado para uns 120-150 aparellos anuais; a compañía pretende aumentar inicialmente o ritmo de produción a uns 50 aparellos por ano. En xullo de 2016 anunciouse que a configuración aeromecánica do helicóptero conxelárase. A fabricación do primeiro H160 de produción agardábase para 2017 e as primeiras entregas para finais de 2018 ou principios de 2019. A new production scheme, drawing inspiration from the automotive industry, is to be implemented in the H160's construction; it is a stated aim for the final assembly lead time of the new rotorcraft to be half of that of the preceding Dauphin.

En marzo de 2017 o ministro de defensa francés, Jean-Yves Le Drian, anunciou en Marignane que o H160 fora seleccionado como base para o seu programa de substitución de helicópteros lixeiros, o *hélicoptère interarmées léger* (HIL), con entre 160 e 190 requiridos a partir de 2024 para substituír 420 aeronaves: Alouette III, SA 365 Dauphin e AS565 Panther da Armada, AS555 Fennec e SA330 Puma da Forza Aérea; e Puma, SA341/SA342 Gazelle e Fennec do Exército.

En outubro de 2017 os dous primeiros prototipos acadaran as 500 horas de probas de voo e o terceiro realizou o seu voo de estrea ese mesmo mes. En 2018 10 helicópteros de preserie foron montados antes da certificación e das entregas en 2019, e estábase buscando aumentar a produción a 50 aparellos por ano. O primeiro H160 de serie realizou o seu voo de estrea o 14 de decembro de 2018. O seu turboeixo Safran Arrano recibiu a certificación de tipo durante o Paris Air Show de xuño de 2019, antes da aprobación da EASA para o H160 outorgada en xullo de 2020. A certificación da FAA estadounidense tería que esperar ata o ano 2023.

Notas
-----

1. ↑  "In-development H160 is on performance, Airbus says". Vertical. Consultado o 22 de outubro de 2018.
2. 1 2  "Eurocopter X4 promises technical tour-de-force". FlightGlobal. Consultado o 23 de outubro de 2018.
3. ↑  "Eurocopter plans next-generation X4 helicopter". New Atlas. Consultado o 23 de outubro de 2018.
4. 1 2  "Airbus Removes Veil From H160 Project". Aviation Week Network. Consultado o 23 de outubro de 2018.
5. 1 2 3  "Airbus Helicopters H160: The Evolutionary Successor". Seeking Alpha. Consultado o 23 de outubro de 2018.
6. 1 2  "Airbus Helicopters Unveils H160 Medium Twin". AINonline. Consultado o 23 de outubro de 2018.
7. ↑  "Airbus Helicopters targets AW139 with new H160". FlightGlobal. Consultado o 23 de outubro de 2018.
8. 1 2  "Heli-Expo 2015: Introducing the H160". Shephard. Consultado o 28 de outubro de 2018.
9. ↑  "Revolution underpins new H160 helicopter". FlightGlobal. Consultado o 28 de outubro de 2018.
10. ↑  "Airbus Helicopters unveils H160 prototype". Vertical. Consultado o 28 de outubro de 2018.
11. ↑  "Airbus H160 Makes Dubai Show Debut". Aviation Week. Consultado o 1 de novembro de 2018.
12. ↑  "Airbus Helicopters’ second H160 prototype takes off". Emergency Live. Consultado o 1 de novembro de 2018.
13. ↑  "H160 helicopter flight test programme moves up a notch". AeronewsTV. Consultado o 1 de novembro de 2018.
14. 1 2  "Airbus Helicopters speeds progress on H160". FlightGlobal. Consultado o 1 de novembro de 2018.
15. 1 2 3  "H160 Flight Testing Benefitting From New Tools". AINonline. Consultado o 2 de novembro de 2018.
16. 1 2  "H160 configuration frozen, but first delivery may slip". *Flightglobal.com* (en inglés). 2016-07-28. Consultado o 2018-11-19.
17. ↑  "France selects H160 for light helicopter replacement programme". *Flightglobal.com* (en inglés). 2017-03-03. Consultado o 2018-11-19.
18. ↑  "H160's maximum take-off weight finally confirmed". *Flightglobal.com* (en inglés). 2017-10-03. Consultado o 2018-11-19.
19. ↑  "Airbus Helicopters flies third H160 prototype". *Flightglobal.com* (en inglés). 2017-10-13. Consultado o 2018-11-19.
20. ↑  "First Airbus Helicopters H160 Coming Together". *Aviation International News* (en inglés). Consultado o 2018-11-19.
21. ↑  Perry, Dominic. "PICTURE: First serial H160 helicopter takes flight". *Flight Global* (en inglés). Consultado o 2023-07-09.
22. ↑  Perry, Dominic. "PARIS: Safran secures Arrano engine approval". *Flight Global* (en inglés). Consultado o 2023-07-09.
23. ↑  "EASA.R.516 - H160". *EASA* (en inglés). Consultado o 2023-07-09.
24. ↑  Perry, Dominic. "FAA finally grants certification to Airbus Helicopters H160". *Flight Global* (en inglés). Consultado o 2023-07-09.

| * v
* c
* e
Aeronaves de Airbus |
| --- |
| Ala fixa | 

|  |  |
| --- | --- |
| Civís | 
* A220
* A300
* A300 Beluga
* A310
* A320
	+ A318
	+ A319
	+ A321
* A320neo
* A330
* A340
* A350
* A380
* E-Fan
	+ experimental
* A330neo
	+ en desenvolvemento
* NSR
	+ proposto

 |
| Militares | 
* A310 MRTT
* CC-150 Polaris
* A330 MRTT
* A400M
* C212
* CN235
* C295
* HC-144
* Mako/HEAT
	+ retirado
* KC-45
	+ proposto
* Eurofighter Typhoon

 |

 |
| Helicópteros | 

|  |  |
| --- | --- |
| Civís | 
* BK 117
* EC120 (H120)
* EC130 (H130)
* EC135 (H135)
* EC145 (H145)
* EC155 (H155)
* H160
* EC175 (H175)
* EC225 (H225)
* AS332 (H215)
* AS350 (H125)
* AS355
* SA/AS365
* X3
	+ experimental
* X6

 |
| Militares | 
* AS532
* AS550 (H125M)/AS555
* AS565
* EC635 (H135M)
* EC645 (H145M)
* EC665
* EC725 (H225M)
* HH/MH-65
* NH90
* UH-72

 |

 |